Jean-Philippe Mateta

Jean-Philippe Mateta (sündinud 28. juunil 1997 Sevran's) on Prantsusmaa jalgpallur, kes mängib ründajana Inglismaa Premier League'i klubis Crystal Palace.

2014. aastal liitus ta Prantsusmaa klubiga LB Châteauroux. Hooajal 2015–16 lõi ta Prantsusmaa tugevuselt kolmandas liigas 22 mänguga 11 väravat.

2016. aasta septembris sõlmis ta viieaastase lepingu Prantsusmaa kõrgliiga klubiga Lyoni Olympique. Lyoni põhimeeskonnas pääses ta väljakule vaid hooajal 2016–17	kolmes mängus. Suurem osa hooajast 2016–17 mängis ta Lyoni Olympique'i reservmeeskonnas Prantsusmaa tugevuselt neljandas liigas, lüües 16 mänguga kuus väravat.https://int.soccerway.com/players/jean-philippe-mateta/395193/ (vaadatud 5.4.2022) Hooajal 2017–18 mängis ta Lyonist laenul Prantsusmaa esiliiga klubis Le Havre. Sel hooajal lõi Mateta Prantsusmaa esiliigas 17 väravat, millega jagas Jordan Siebatcheu' ja Rachid Alioui kõrval parima väravaküti arvestuses teist kohta.

2018. aasta juunis sõlmis ta nelja-aastase lepingu Saksamaa kõrgliiga klubiga Mainz. Debüüthooajal lõi ta Saksamaa kõrgliigas 14 väravat.

2021. aasta jaanuaris läks ta Mainzist laenule Crystal Palace'i. Esimese värava lõi ta Inglismaa kõrgliigas 22. veebruaril 2021 mängus Brighton & Hove Albioni vastu. 2022. aasta jaanuaris läks ta Crystal Palace'i püsivalt üle."Jean-Philippe Mateta signs permanent deal". Crystal Palace F.C. 31.1.2022. Vaadatud 5.4.2022

Aastatel 2017–2019 mängis Mateta Prantsusmaa noortekoondistes.

 Viited 

Kategooria:Prantsusmaa jalgpallurid
Kategooria:Lyoni Olympique'i mängijad
Kategooria:Le Havre AC mängijad
Kategooria:1. FSV Mainz 05 mängijad
Kategooria:Crystal Palace FC mängijad
Kategooria:Ligue 1 mängijad
Kategooria:Bundesliga mängijad
Kategooria:Premier League'i mängijad
Kategooria:Sündinud 1997